যোৰহাট লোকসভা সমষ্টিৰ কংগ্ৰেছ প্ৰাৰ্থী সুশান্ত বৰগোহাঁয়ে আজি দলে-বলে গৈ যোৰাহাটৰ ৰিটাৰ্নিং বিষয়াৰ কাৰ্যালয়ত মনোনয়ন পত্ৰ দাখিল কৰে।
মনোনয়ন প্ৰত্ৰ দাখিলৰ যাত্ৰাত শিৱসাগৰ জিলা কংগ্ৰেছ কমিটীৰ কেইবা হাজাৰ কৰ্মী-সমৰ্থকৰ উপৰি শিৱসাগৰৰ পৰা মৰিয়নি সমষ্টিৰ বিধায়ক ৰূপজ্যোতি কুৰ্মী, অংকিতা দত্ত, প্ৰমীৰ গগৈয়ে সংগ দিয়ে।
যোৰহাট চহৰ পোৱাৰ পিছত তেওঁ দলীয় কৰ্মী-সমৰ্থক আৰু অন্যান্য নেতা-নেত্ৰীৰ সৈতে বিশাল সমদল কৰি ৰিটাৰ্নিং বিষয়াৰ কাৰ্য্যালয়লৈ যায় আৰু মনোনয়ন পত্ৰ দাখিল কৰে।
শিৱদ'লত পূজা আগ বঢ়োৱাৰ সময়ত সুশান্ত বৰগোহাঁই। ২২ মাৰ্চত।
তাৰ পূৰ্বে মৰাণৰ ঘৰৰ পৰা আহি থকা পথত সুশান্তই শিৱসাগৰ চহৰৰ মাজমজিয়াত থকা শিৱদ'লত সোমাই পূজা আগ বঢ়ায়।
আনহাতে আজি সমষ্টিটোৰ চি পি আইৰ প্ৰাৰ্থী কনক গগৈয়েও মনোনয়ন পত্ৰ দাখিল কৰে। গগৈয়ে ৰিটাৰ্নিং বিষয়াৰ কাৰ্যালয়লৈ গৈ নিজৰ মনোনয়ন পত্ৰ দিয়ে।
উল্লেখযোগ্য যে বৰ্তমান বিজেপিৰ দখলত থকা যোৰহাট লোকসভা সমষ্টিত বিজেপিৰ তপন গগৈক দলে টিকট দিছে। তপন গগৈয়ে এতিয়াও নিজৰ মনোনয়নপত্ৰ দাখিল কৰা নাই।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
